b"\n_START_ARTICLE_\nHelppoheikki\n_START_PARAGRAPH_\nHelppoheikki (helppo = vanh. 'halpa')  on sujuvapuheinen markkinakauppias tai torimyyj\xc3\xa4, joka kaupittelee tavaroita \xc3\xa4\xc3\xa4nekk\xc3\xa4\xc3\xa4sti ja asiakkaita huvittaen. Helppoheikiksi sanotaan joskus my\xc3\xb6s jonkin erityisalan edustajaa, johon ei suhtauduta vakavasti. Silvio Berlusconia on sanottu politiikan helppoheikiksi. Helppoheikit ovat j\xc3\xa4rjest\xc3\xa4neet suomenmestaruuskisoja, ja mestaruuden on kahteen otteeseen voittanut Matti Rahkola._NEWLINE_Mikko Ruskeala on luonnehtinut legendaariseksi helppoheikiksi Rukkas-Anttia. Nimitys helppoheikki saattaa juontaa juurensa todellisesta Heikki-nimisest\xc3\xa4 kauppiaasta esimerkiksi Kannaksella, mutta kyse voi olla pelk\xc3\xa4st\xc3\xa4\xc3\xa4n sopivasta alkusoinnusta. Roolihenkil\xc3\xb6n\xc3\xa4 helppoheikki esiintyy muun muassa elokuvassa Rovaniemen markkinoilla."